På 1600-tallet ble det pålagt alle fartøy som anløp en havn å betale en avgift for benyttelse av offentlige fortøyningsinnretninger justert etter størrelse og liggetid, det ble gjerne kalt ringpenger eller bøyepenger. Inntektene ble blant annet brukt til å betale lønn til havnefogden og til å dekke havnevesenets utgifter i forbindelse med vedlikehold og bygging av kaianlegg. I dag ilegges fartøy en kaiavgift som betaling for blant annet benyttelse av fortøyningsinnretninger.